Lavinamasis žaidimas „Ornamentai“

Metodinė priemonė skirta pradinių klasių ir specialiųjų poreikių turintiems mokiniams

Parengė Nomeda Kopcikienė

(vardas, pavardė)

Birštono gimnazija

(mokyklos pavadinimas)

Specialioji pedagogė ir logopedė

(pareigos)

APTARTA

Birštono gimnazijos pradinių klasių mokytojų metodinio būrelio susirinkime 2017- 03-07, protokolo Nr.

METODINĖS PRIEMONĖS APRAŠYMAS

Tikslas:

* Padėti įveikti skaitymo ir rašymo sunkumus, kurie atsiranda dėl psichomotorinės veiklos įgūdžių stokos (tai yra dėl subtilių judesių, padedančių geriau kontroliuoti ir koordinuoti pirštus, rankas, prastos regimosios atminties, nepakankamos koncentracijos, klaidingo raidžių, jų formos, krypties ir vietos skiemenyje ar žodyje atpažinimo ir kt.), kurie labai svarbūs skaitymo įgūdžiams formuoti.

Uždaviniai:

* lavins smulkiąją motoriką, akies –rankos judesių koordinaciją;
* lavins orientaciją erdvėje;
* lavins orientaciją laike;
* lavins regimąjį suvokimą ir regimąją atmintį;
* lavins dėmesį ir atmintį.

Priemonę sudaro: 18 dvipusių kortelių su ornamentais, popierius, rašymo priemonės, šluostė, laikmatis.

Priemonės panaudojimo būdai

Vaikas tiksliai apvedžioja ornamentus iš kairės į dešinę. Užduotį vaikas gali atlikti per nurodytą laiką arba per tam tikrą laiką, įsižiūrėjęs ornamento raštą, bando atkartoti ornamentą ant popieriaus lapo iš atminties.

Vaikas, apvedžiodamas ornamentus, lavins subtilius judesius, padedančius geriau kontroliuoti ir koordinuoti pirštus, rankas, akis ir t.t., kas palengvins išmokimą tinkamai laikyti pieštuką ir ribotame plote iš kairės į dešinę atkurti tikslius raštus. Šie pratimai labai svarbūs mokantis skaityti, nes skaitymo įgūdžiams formuoti reikalinga nuovoka ir motorika.

identifikuoja erdvines sąvokas: priekyje, užpakalyje, šone, viršuje, apačioje, ant viršaus, žemai, arti, toli  ir t.t.  
Sąvoka "**orientacija laike**" reiškia, kad vaikas turi susieti tris pagrindinius procesus: veiksmų seką (eilę), trukmę ir laiko matą.

**Regos gebėjimas atskirti** įvairių detalių skirtumų ir panašumų įžvelgimus. Siūlomi pratimai padeda vaikui atkreipti dėmesį ir surasti daiktų formos, krypties, dydžio, judesio ir spalvos skirtumus ir panašumus

**Dėmesys** - tai sąmonės pasirengimas mokytis ar atlikti užduotį, sąmoningai susikoncentruojant į kokį nors dalyką ir atsikratant visų pašalinių minčių ir veiklų.

GRAFINĖ RAIŠKA  
  
Išmokti parašyti raides ir skaičius vaikui nėra lengva užduotis. vis dėlto, vos tik pradėjęs eiti į mokyklą, vaikas privalo to išmokti. Tačiau negalima vaikui liepti rašyti tarp dviejų eilučių, jeigu iš anksto jis nebuvo atlikęs kai kurių pratimų, jam padėsiančių rašyti. Didelį vaidmenį čia atlieka išlavinta smulkioji motorika.